La Biblioteca Central reprèn el cicle de conferències "Dones Sàvies III"
18 maig 2021

## La Biblioteca Central reprèn el cicle de conferències "Dones Sàvies III"18 maig 2021Última actualització: 18 maig 2021

![](../gestion/img/545740df15994885605a16cf3cec84f8a5ca9ca60c35ffbae6c23f0b38ba6790.jpg)  
  

El **regidor delegat de l’Institut Municipal d’Arxius i Biblioteques de Gandia, José Manuel Prieto**, ha anunciat que la Biblioteca Central continuarà amb la vuitena edició del cicle de conferències “Dones Sàvies III” amb l’objectiu de visibilitzar el paper i la contribució de les dones a diversos camps del coneixement com la ciència, la literatura, la música, la dansa i el pensament.

L’activitat es desenvoluparà al Saló d’Actes de la Biblioteca el pròxim dijous 20 de maig a les 19:30 h. Està organitzada pel CEIC Alfons el Vell i l’IMAB Biblioteca Central, i compta amb la col·laboració de la Generalitat Valenciana, el CEFIRE Gandia, el Campus de Gandia de la UPV i la Regidoria d’Igualtat de l’Ajuntament de Gandia.

En aquesta ocasió la temàtica de la xerrada versarà sobre “Trini Simó: feminisme i activisme cultural valencià”, impartida per Amparo Zacarés, escriptora i professora de la Universitat Jaume I de Castelló i membre de l’Institut Universitari Feminista d’estudis de Gènere Purificación Escribano (UJI), entre altres càrrecs.  

La xarrada tindrà lloc de manera presencial amb inscripció prèvia al Whatsapp 678837402 i també es podrà seguir en directe al canal de Youtube #BibliotequesGandia al que es pot accedir a través del següent enllaç: [https://www.youtube.com/watch?v=bhrHSwE1GAM](https://www.youtube.com/watch?v=bhrHSwE1GAM).

[Twittear](https://twitter.com/share)